ليسطة د الدول اللي عندها عتيراف محدود

تصغير|404x404بك|
شحال من تنضيم سياسي ديكلاراو الستيقلال ديالهوم ؤ بغاو يضبّرو ف عتيراف ديپلوماسي من المجتمع الدولي بلّي عندهوم سيادة *[[بحكم القانون]]*، ولكن ماشي كلشي عتارف بيهوم. غالبا هاد التنضيمات عندهوم سيطرة *[[بحكم الواقع]]* على الطريطوار ديالهوم. كاينين بحال هاد التنضيمات اللي كانو ف الماضي.

كاين جوج ديال المبادئ التقليدية اللي كاتعطي إشارات على كيفاش شي دولة تقدر تولّي عندها سيادة *بحكم القانون*. النضرية التصريحية كاتعرّف الدولة بلّي راها شخص ف القانون الدولي إيلا وفّات هاد المعايير:

# طريطوار معروف
# سكّان دايمين
# حكومة
# قادّة تدخل ف علاقات معا دوّل أخرة.

على حساب النضرية التصريحية، تادوّالت د شي تنضيم ما عندهاش علاقة ب لعتيراف ديال الدول لخرا. ؤ العكس معا النضرية التأسيسية، اللي كاتحسب شي تنضيم شخص ف القانون الدولي غير إيلا عتارفو بيهوم الدول اللي ديجا كاينين ف المجتمع الدولي.

هاد التنضيمات اللي باقي ما ولّات دول كاتخدّم وحدة منهوم ولّا بجوج باش تبيّن الشرعية ديالها ف المطاليب ديالها، كاينين متلا اللي موفّيين الشروط التصريحية (عندهوم سيطرة *بحكم الواقع* على طرف من الطريطوار ديالهوم ولّا عليه كامل، عندهوم حكومة ؤ سكّان دايمين)، ولكن حتا دولة مامعتارفة بيهوم، هاد عدم-العتيراف هو غالبا نتيجة ديال نزاع معا دول اخرا اللي كاتدّعي بلّي هادوك الأراضي طرف منّها. ف حالات اخرا، تقد تطلب جوج ديال الدول ولّا كتار معتاراف بيعهوم جزئيا ب نفس الطريطوار، معا سيطرة *بحكم الواقع* ديال كل وحدة منهوم على شي طرف منّو، (بحال ف حالة الجمهورية د الشينوا (اللي معروفة ب 'الطايوان') ؤ الجمهورية الشينوية د الشعب ؤ كوريا الشمالية ؤ الجنوبية). غالبا التنضيمات اللي عندها عتيراف غير من أقلية من الدول د العالام كاتخدّم المبدأ التصريحي باش تبيّن الشرعية د الدّيعاء ديالها.

ف بزاف د الحالات، عدم-العتيراف كايكون مأتّر إلا كانو قوات برّانية د العسكر ف الأرض د البلاصة اللي متنازعين عليها، الشي اللي كايخلي الوصف د ديك البلاد مشكل *بحكم الواقع*. يقدر المجتمع الدولي يحكم على هاداك التواجد د العسكر بلّي راه معيّق ف التدخّل، حيت كايرد ديك البلاصة دولة مونيكة فين السيادة د بصّح كاتكون عند القوة البرانية.

كاين عاوتاني تنضيمات اللي ما شادّين حتا طريطوار ولّا بلا شكّ ماموفيينش المعايير التصريحية ديال تادوّالت ولكن عندهوم عتيراف *بحكم القانون* من شي دولة وحدة عل' الأقل بلّي عندوم سيادة. شوف حكومات ف المنفى.

## المعايير د التضمين
المعايير د التضمين يعني هاد التنضيم خسو يدّعي السيادة، ؤ عل' الأقل دولة وحدة من الأمم المتحدة ماتكونش معتارفة بيه، ؤ ياإمّا:

* توفّي النضرية التصريحية،
* ؤ لا تعارف بيها كي دولة من دولة وحدة - عل' الأقل - ف الأمم المتحدة.

## الخلفية
كاينة 193 دولة ف الأمم المتحدة، ؤ كاين فلسطين ؤ الكرسي المقدس بجوج عندهوم حالة ديال دولة مراقبة ف الأمم المتحدة. دول اخرين اللي موفيين المعايير التصريحية، معتارفين بيهوم الأغلبية د الدول لاخرا الأعضاء ف الأمم المتحدة، واخّا هاكّاك كاينين ف هاد الليسطة حيت شي دولة ولّا كتار مامعتارفاش ب تادوّالت ديالها، ب سباب الدّيعاءات ديال الطريطوار ديالها ولّا شي نزاعات اخرا.

شي دول مخلّية علاقات ماشي رسمية (رسميا ماشي ديپلوماسية) معا الدول اللي مامعتارفاش بيها بحال الطايوان متلا.

## التنضيمات الجيوسياسية الحالية على حساب المستوى د العتيراف

### الدول الأعضاء ف الأمم المتحدة اللي مامعتارفاش بيها عل' الأقل شي دولة وحدة من الأمم المتحدة

### الدول المراقبة اللي عضو ف الأمم المتحدة اللي مامعتارفاش بيها عل' الأقل شي دولة وحدة من الأمم المتحدة

### الدول اللي ماشي أعضاء ف الأمم المتحدة ؤ ماشي دول مراقبة

## التنضيمات المستبعدين

* التنضيم ديال الفرسان د مالطا واحد التنضيم عندو سيادة و ماشي-دولة، ما طالبش ب تادوّالت ولّا شي طريطوار. دار علاقات ديپلوماسية كاملة معا 107 دولة عندها سيادة بحالا راه عضو عندو سيادة من القانون الدولي، ؤ كايدير علاقات ديپوماسية معا التيحاد الأوروپي، الكرسي المقدس، ؤ الدولة د فلسطين. زيد عليها، كايشارك ف الأمم المتحدة بحال عضو مراقب. واخّا مامعتارفش بيه عضو ف القانون الدولي من عند فرانسا، كايبقا هاد التنضيم رسمي، ولكن ماشي ديپلوماسي، هاكا كايدير علاقات معا فرنسا، ؤ 4 د الدول اخرين: بلجيكا، سويسرا، لوكسمبورݣ، ؤ كانادا.
* الشعوب اللمامتّاصلاش اللي ياإما عايشين ف مجتمعات ماتقدرش تعتابرها دول، ولّا الوضع ديالهوم مامعروفش ب الضبط.
* شي تنضيمات ؤ جهات تحت-وطنية كايخدمو بحال شي دول مستقلّة *بحكم الواقع*، فين الحكومة المركزية كاتفرض سيطرة صغيرة ولّا منعادمة على الطريطوار ديالها. هاد التنضيمات، ماكايعتابروش راسهوم مستقلّين نيشان، داكشي علاش ماكايتحسبوش دول، بحال متلًا ݣالمودوݣ ؤ پونتلاند ف الصومال، غزة ف فلسطين، كوردستان ف لعراق، دولة وا ف ميانمار.
* التنضيمات اللي كاتعتابر ميكرو-وطن مامحسوبينش، واخا الميكرو-أوطان غالبا كايدّعيو السيادة ؤ الستيقلال، غالبا الميكرو-وطن ماكايكونش بالصح شاد الطريطوار اللي كايدّاعي، داكشي علاش كايتعتابرو شي حاجة جيوسياسية. شوف ليسطة د الميكرو-أوطان.
* البلايص اللي فيهوم حروب أهلية ولّا حالات اخرى د المشاكل مع النجاح د الحكومة، ملّي الصراع كايكون باقي خدّام.
* الݣروپات التورية، اللي ديكلارات الستيقلال، ؤ كان عندها واحد النوع د السيطرة على شي طريطوار. ولكن المصادر اللي تعول عليها ما كاتوصفهومش بلّي واصلين العتبة د دولة عندها سيادة تحت القانون الدولي.
* الحركات الوحدوية ؤ الحكومات ف المنفى الحالية اللي ماموفياش المعايير د التضمين، اللي ف دقة وحدة ماموفياش النضرية التصريحية ؤ حتى دولة اخرة مامعتارفاش بيها ك دولة ولا ك حكومة شرعية.
* شي دول كايتعطلو باش يديرو علاقات معا الأعضاء الجداد د الأمم المتحدة، إيوا ماكايكونوش معتارفين بيهوم ب شكل علني، واخا ما كايكونش شي نزاع ؤ العلاقات شي مرات كاتكون حبية. كايتستبعدو حتا هوما من الليسطة.

## ملاحضات


## مصادر

__فهرسة__

تصنيف:ليستات
تصنيف:مقالات فيها مصدر و 3000 بايت
تصنيف:جغرافيا سياسية